**Hapet Thirrja për mobilitet stafi të UPT-së**

**në kuadër të Marrëveshjes KA1, të Programit Erasmus +**

**në Università degli Studi della Tuscia, Itali.**

Në kuadër të marrëveshjes KA1 bilaterale, është hapur thirrja për aplikime për mobilitet për stafin e Universitetit Politeknik të Tiranës, në Università degli Studi della Tuscia, <http://www.unitus.it/>

**Lloji i mobilitetit përfshin:** Pjesëmarrje në javën ndërkombëtare të stafit, *(IV International Staff Week of the University of Tuscia).*

**Fusha e trajnimit:** Të gjitha njësitë kryesore,drejtoritë në UPT. Staf akademik ose administrativ.

**Numri total i stafit: 1** (Si dhe 1 staf tjetër rezervë, në vartësi të konfirmimit nga zyra e marrëdhënieve ndërkombëtare e UNITUS.)

**Koha e kryerjes së mobilitetit**: 5 ditë + 2 ditë udhëtim,16 – 20 dhjetor 2024

**Dokumentat e nevojshme për aplikim për stafin akademik/administrativ:**

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës, për stafin akademik/administrativ \*\*;
* Dokumenti Mobility Agreement (Staff Mobility for Training) për stafin, në universitetin pritës\*\*\*.

*\*Plani i mobilitetit dhe periudha e propozuar e mobilitetit duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\**Kandidatët që do të aplikojnë për të qenë pjesë e mobilitetit si staf akademik ose administrativ në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement for Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

Për të shkarkuar formatin Staff Mobility for Training, ju lutemi klikoni te: [Drejtoria e Komunikimit dhe Koordinimit – Universiteti Politeknik i Tiranës (upt.edu.al)](https://upt.edu.al/drejtimi-akademik-administrativ/drejtorite/drejtoria-e-komunikimit-dhe-koordinimit/) [Aneks 3](https://www.upt.al/images/stories/projekte/ANEKS%204%20-%20Mobility-agreement-teaching%2C%20staff.pdf) .

**Afati për aplikim, pranë Drejtorisë së Komunikimit dhe Koordinimit në UPT: 14 nëntor 2024, ora 12.00**.

Për informacione shtesë në lidhje me procesin e aplikimit në UPT dhe për sigurimin e materialeve informuese për UPT–në në këtë aktivitet, ju lutemi kontaktoni në email: abeqo@upt.al , rkodra@upt.al

Pas përfundimit të mobilitetit, personi pjesëmarrës nëjavën ndërkombëtare të stafit në Viterbo, duhet të dorëzojë një raport te departamenti/drejtoria përkatëse lidhur me aktivitetin.